jkorsvik/nowiki_second_scrape_merged huggingface dataset:
Chrysomela saliceti

Chrysomela saliceti er en bille som tilhører familiegruppen bladbiller (Chrysomelidae). Den finnes ikke i Norge, men er svært lik både storospebladbille og småospebladbille som finnes i Norge.
Chrysomela saliceti er i underkant av 10 mm lang. Den har et svart eller mørkt grønt hode og halsskjold (pronotum). Halskjoldet er litt smalere i bakkanten enn de klart røde dekkvingene. Dekkvingene har en uregelmessig punktur, ikke ordnet i langsgående rekker. Scutellumet er lite og svart på farge. Kroppen er jevnt oval som bladbillene ofte er. Beina er mørke.
Både larvene og de voksne (imago) billene lever av å spise blad på næringsplanten.
Chrysomela saliceti tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Eksterne lenker ==
(en) Chrysomela saliceti i Encyclopedia of Life 
(en) Chrysomela saliceti i Global Biodiversity Information Facility 
(no) Chrysomela saliceti hos Artsdatabanken 
(sv) Chrysomela saliceti hos Dyntaxa 
(en) Chrysomela saliceti hos Fauna Europaea 
(en) Chrysomela saliceti hos NCBI 
(en) Kategori:Chrysomela saliceti – bilder, video eller lyd på Wikimedia Commons 
Chrysomela saliceti – detaljert informasjon på Wikispecies 
Chrysomela saliceti - Fauna Europaea
Norsk Entomologisk forening
John Patrick McDonald

John Patrick McDonald Jr. (født 29. april 1962 i Sarasota i Florida, død 8. juli 2009 i St. Petersburg i Florida) kjent under artistnavnet Midnight var en amerikansk heavy metal-vokalist.
Han ble rekruttert til progressiv metal-bandet Crimson Glory rett etter etableringen i 1982, og var med på de tre første musikkalbumene til bandet. Etter det tredje albumet Strange and Beautiful forlot Midnight bandet i 1991, og var totalt borte i nesten ti år. Da bandet brukte masker, og navnet til Midnight var ukjent, var det mye spekulasjoner om hvem han var. En av teoriene var at han og Mark Vanderbilt fra Kamelot var samme person. 
I 2001 dukket han opp igjen med soloprosjektet «Midnight», og ga ut to album, M i 2001 og Sakada i 2005. I 2002 var han gjestevokalist på rockeopera-albumet Episode 1 – A Human into Dreams' World fra Genius, hvor han spilte i rollen som «Maindream».
Etter at Crimson Glory hadde hatt flere pauser, ble bandet omgruppert med Midnight tilbake i bandet i 2006. De spilte sammen på Rockwave-festivalen i Hellas 12. juli 2006. Det varte kun i kort tid, da Midnight ble bedt om å forlate bandet i 2007, etter å ha blitt tatt for kjøring av bil i alkoholpåvirket tilstand. 
Midnight rakk aldri å fullføre sitt tredje soloalbum All Souls Midnight. Han døde 8. juli 2009 på St. Anthony's Hospital i St. Petersburg Florida etter ha blitt innlagt med indre blødninger grunnet aneurisme. Etter store blodtap døde han av lever og nyresvikt med familien, venner og bandmedlemmer ved sin side.  Det ble holdt en minnestund 11. juli på stranden Siesta Key, hvor han pleide å sitte å spille gitar. Det var flere hundre mennesker tilstede for å minne ham, og det ble sluppet sølvfargede ballonger mens hans versjon av «In the Arms of the Angels» av Sarah McLachlan ble spilt.

In death I`ve found the answer, In death I live again, Fear not the reaper`s blade, It does not mean the end, It never really ends


== Diskografi ==
1986: Crimson Glory – Crimson Glory
1998: Crimson Glory – Transcendence
1991: Crimson Glory – Strange and Beautiful
2001: Midnight – M
2002: Genius – Episode 1 – A Human into Dreams' World (gjestevokalist)
2005: Midnight  – Sakada


== Referanser ==


== Eksterne lenker ==
(en) John Patrick McDonald på Discogs 
(en) John Patrick McDonald på MusicBrainz 
(en) John Patrick McDonald på Encyclopaedia Metallum 
Blabbermouth - Former Crimson Glory singer Midnight dead at 47 - July 8, 2009
Reinhold Rainer

Reinhold Rainer (født 29. august 1973 i Sterzing) er en italiensk aker som har konkurrert siden 1989. Han ble tatt ut til landslaget i 1994. Siden da har Rainer konkurrert i tre Vinter-OL, med en beste plassering på åttendeplass i singel menn både i Vinter-OL 1998 og Vinter-OL 2006.
Rainers beste plassering i VM i aking for singel menn var sjetteplass, noe som skjedde to ganger, i 2004 og 2007.
Hans beste plassering i verdenscupen i aking var tredjeplass i singel menn etter sesongen 2006-07.


== Referanser ==


== Kilder ==
Resultater fra OL 1998
Resultater fra OL 2002
Resultater fra OL 2006
Profil på Con.it for Vinter-OL 2006
Profil på FIL-Luge
Profil på FISI (italiensk)
Liste over Verdensmesterskap i aking – singel menn, siden 1978.


== Eksterne lenker ==
(en) Reinhold Rainer – Olympics.com 
(en) Reinhold Rainer – Olympic.org 
(en) Reinhold Rainer – Olympedia 
(en) Reinhold Rainer – Sports-Reference (OL-resultater – arkivert) 
(en) Reinhold Rainer – FIL
San Salvador Atenco

San Salvador Atenco er administrasjonssentrum i Atenco kommune i den meksikanske delstaten México. Stedet ble grunnlagt av toltekere og chichimekere rundt år 968. Det var en liten bygd fram til 1980-tallet, da Mexico bys storbyområde nådde helt ut til Atenco, noe som gjorde at befolkninga begynte å vokse betydelig. San Salvador Atenco hadde 17 124 innbyggere i 2010.


== Referanser ==
Acolman

Acolman de Nezahualcóyotl, vanligvis kalt bare Acolman, er en kommune nord i delstaten México i Mexico. Den utgjør en del av storbyområdet ZMCM. Kommunens største by er Tepexpan. Acolman hadde 136 558 innbyggere i 2010. Den dekker et areal på 86,88 km² og grenser til kommunene Teotihuacán og Tecámac i nord, Chiautla, Tezoyuca og Atenco i sør, Ecatepec i vest og Tepetlaoxtoc i øst.


== Referanser ==


== Eksterne lenker ==
Kommunens offisielle hjemmeside
Håkan Södergren

Håkan Södergren er navnet til flere personer:

Håkan Södergren (ishockeyspiller) (født 1959), svensk ishockeyspiller, ishockeyleder og TV-kommentator
Håkan Södergren (båtkonstruktør) (født 1943) , svensk båtkonstruktør
Håkan Södergren (ishockeyspiller)

Karl Håkan Södergren (født 14. juni 1959 i Rosersberg) er en svensk ishockeyspiller, og senere TV-kommentator og ishockeyleder i Norge.
Södergren har spilt 162 landskamper for Sveriges herrelandslag i ishockey, Tre kronor, hvorav 69 i VM- og i OL-sammenheng, samt i Canada Cup. Han vant bronse i Vinter-OL 1984 og Vinter-OL 1988. Han ble verdensmester i Ishockey-VM 1987 og vant sølv i Ishockey-VM 1986.
Han ble svensk mester fire ganger med Djurgården, i 1983, 1989, 1990 og 1991.
Han ble tildelt den svenske Guldpucken i 1987 som den mest verdifulle klubb- og landslagsspiller.
Södergren bor nå i Oslo, hvor han har vært sportslig leder i Vålerenga Ishockey og leder av den norske Eliteserieforeningen. Han arbeider som ekspertkommentator i Viasat i de svenske ishockeysendingene.


== Referanser ==


== Eksterne lenker ==
(en) Håkan Södergren – Olympedia 
(en) Håkan Södergren – Sports-Reference (OL-resultater – arkivert) 
(sv) Håkan Södergren – Sveriges olympiske komité 
(en) Håkan Södergren – Eurohockey.com 
(en) Håkan Södergren – Hockeydb.com 
(en) Håkan Södergren – Eliteprospects.com 
Spillerstatistikk på European Hockey Net
Haematopinidae

Haematopinidae er en gruppe av hudparasitter som lever i pelsen på pattedyr. Den tilhører gruppen av lus (kalt Anoplura) som har sugende munndeler og får næring ved å drikke blod fra verten. Disse artene lever på hovdyr.


== Utseende ==
Disse lusene har en kort og tykk sugesnabel som stikker fram som en snute. Antennene er ganske korte. De har øyeflekker, men vanligvis ikke egentlige øyne. Beina er korte og kraftige med én kraftig klo ytterst. Bakkroppen er stor og oval, forholdsvis lite hårete.


== Liv og utvikling ==
Denne familien lever på ulike slags hovdyr: hester og andre hovdyr, svin, kveg og hjorter. Lusene sitter helst på tynnhudete områder der de kan nå gjennom huden med sine forholdsvis korte sugesnabler. De suger blod. Flere av artene lever på husdyr (hest, kveg, svin etc.) og er spredt med disse over hele verden. De kan forårsake en del ubehag for dyrene, men er sjelden noe helseproblem for ellers friske dyr.
Én av artene, Haematopinus oliveri, er sterkt utryddingstruet fordi den lever på dvergsvin (Sus salvianus), som selv er en sterkt truet art.


== Utbredelse ==
De artene som lever på husdyr, forekommer over det meste av verden der disse finnes. De som lever på ville dyr, kan ha mye mer begrenset utbredelse.


== Systematisk inndeling / europeiske arter ==

Insekter (Ectognatha)
Vingede insekter (Pterygota)
Lus (Psocodea)
Pels- og fjærlus (Phthiraptera)
underorden Sugende lus, Anoplura
familie Haematopinidae Enderlein, 1904
slekten Haematopinus Leach, 1815 – 21 arter
Haematopinus apri Goureau, 1866 – på villsvin
Haematopinus asini (Linnaeus, 1758) – på esel og hest
Haematopinus eurysternus (Nitzsch, 1818) – på kveg
svinelus, Haematopinus suis (Linnaeus, 1758) – på svin
Haematopinus tuberculatus (Burmeister, 1839) – på bøfler


== Kilder ==
Tree of life – Haematopinidae, med liste over slektene
Fauna Europaea, utbredelsesdatabase over europeiske dyr


== Eksterne lenker ==
(en) Haematopinidae i Encyclopedia of Life 
(en) Haematopinidae i Global Biodiversity Information Facility 
(no) Haematopinidae hos Artsdatabanken 
(sv) Haematopinidae hos Dyntaxa 
(en) Haematopinidae hos Fauna Europaea 
(en) Haematopinidae hos ITIS 
(en) Haematopinidae hos NCBI 
(en) Kategori:Haematopinidae – bilder, video eller lyd på Wikimedia Commons 
Haematopinidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Tree of life – Lus (engelskspråklig)
Bilder av svinelus
Damallsvenskan 2003

Damallsvenskan 2003 er den sekstende sesongen av Damallsvenskan. Serien ble spilt mellom 12. april og 25. oktober 2003. Djurgården/Älvsjö vant serien med ett poeng på Umeå IK. Malmö FF kom på tredjeplass. Før sesongen rykket Östers IF og KIF Örebro opp. Östers og IF Trion rykket ned etter sesongslutt.

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.
Translativ

Translativ er en grammatisk kasus som brukes til å merke visse adverbiale setningsledd, og som indikerer et substantivs endring eller overgang fra en tilstand til en annen, oftest med den betydningen «blir til X» eller «endres til X».
Menno Simons

Menno Simons (født 1496, død 31. januar 1561) var en nederlandsk-frisisk teolog og reformator i døperbevegelsen. Mennonittene er oppkalt etter ham. 
Menno vokste opp i Frisland i det nordlige Nederland og studerte filosofi og teologi i Utrecht. Sin første stilling som katolsk prest, fikk han i den frisiske byen Pingjum. Her begynte han å lese reformatoriske skrifter og drev intensivt bibelstudium. Han begynte etterhvert å nærme seg reformatoriske tankene om blant annet transsubstansiasjonslæren og dåpspørsmålet. 
I 1536 sluttet han seg til den anabaptistiske bevegelsen, ble døpt igjen (såkalt troende dåp) og begynte å virke som evangelist. Med dette gikk han også ut av Den katolske kirke. Han sluttet seg til døperbevegelsen ti år etter dens begynnelse, men ble etterhvert en av dens mest fremtredende ledere. Hans største fortjeneste er å ha isolert de gruppene som ville ty til vold og ha samlet den fredelige, men spredte og forfulgte grenen av bevegelsen i det nederlandske-nordtyske området. Teologisk orienterte han seg ved bergprekenen og utviklet en eksplisitt pasifistisk teologi. Hans mest kjente verk er Fundamentboken, som kom ut i 1540. Selv om han tilhørte den eksplisitt pasifistiske hovedlinje i den anabaptistiske bevegelse, ble han forfulgt av den tysk-romerske keiseren Karl V.
Han døde en naturlig død i en alder av 65 år. Mange av de øvrige lederne av døperbevegelsen led derimot martyrdøden.


== Referanser ==


== Eksterne lenker ==
(en) Menno Simons – kategori av bilder, video eller lyd på Commons 
(en) Menno Simons – galleri av bilder, video eller lyd på Commons 
(de) Mennokate museet
(en) Menno Simons.net
Hurtigløp på skøyter under Vinter-OL 2006 – 10000 meter herrer

10 000 meter herrer var en øvelse i hurtigløp på skøyter under Vinter-OL 2006 og ble avholdt i Oval Lingotto i Torino, Italia den 24. februar.
16 skøyteløpere fra 8 nasjoner deltok i konkurransen.


== Rekorder ==
Før konkurransen var gjeldende verdens- og olympisk rekorder som følger:

Det ble ikke satt verken olympisk rekord eller verdensrekord under konkurransen.


== Resultater ==
X) Detyshev ble diskvalifisert for å gå innenfor markeringslinje i en sving, som var brudd på ISU regel 251.1


== Referanser ==


== Eksterne lenker ==
(en) Hurtigløp på skøyter under Vinter-OL 2006 – 10000 meter herrer – Olympedia 
Speed Skating at the 2006 Torino Winter Games: Men's 10,000 metres Arkivert 28. februar 2010 hos Wayback Machine. Resultater på Sports-Reference
(en) Distance result: Olympic Winter Games 2006 · Men · 10.000 Meter Resultater på SpeedSkatingNews.info
(en) Resultatoversikt på SpeedSkatingStats.com en nl Results of the 2006 Olympic Winter Games 10.000 meters Men.
(en) Results Olympic Games 2005/2006 Men - 10000m : 24 Feb 2006 - Torino på www.ISU.html.infostradasports.com
(en) Speed Skating - 2006 Olympic Games - Results Men's 10000 m - 24th February på The-Sports.org
Damallsvenskan 2002

Damallsvenskan 2002 er den femtende sesongen av Damallsvenskan. Serien ble spilt mellom 20. april og 26. oktober 2002. Det var den første gangen bare to lag rykket ned siden 1994-sesongen. Umeå scoret over 100 mål med tilsammen 104 mål. De ble det første laget i ligaen til å få til dette. De gjentok bedriften i 2004, men da endte de på andreplass.
Umeå IK vant serien med tre poeng på Malmö FF. Kopparbergs/Landvetter IF kom på tredjeplass. Før sesongen rykket IF Trion, Alviks IK og BK Kenty opp. De to sistnevnte rykket også ned etter sesongslutt. Dette var også siste sesong Djurgårdens IF og Älvsjö stilte med hvert sitt lag.

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.
Cessna Citation Encore

Cessna 560 Encore er et amerikansk passasjerfly.
560 Citation Encore var en helt ny modell, selv om den delte deler av skroget med den tidligere Cessna Citation. Prototypen fløy første gang 29. april 1991, og serieproduserte fly ble levert fra 30. mars 1993. I alt 359 Citation Encore ble produsert freem til 2004, da den ble erstattet av den forbedrede varianten Cessna Citation Encore +.


== Eksterne lenker ==
Cessna Citation Encore C560
Lasteflyging

Lasteflyging er begrepet som brukes når et luftfartøy flyr med last, og frakter materialer eller annen type last.
Lasteflyging med helikopter er en type lasteflyging, og er meget effektivt og miljøvennlig ved transport til/fra vanskelig tilgjengelig steder.
Damallsvenskan 2001

Damallsvenskan 2001 er den fjortende sesongen av Damallsvenskan. Serien ble spilt mellom 21. april og 27. oktober 2001. Det var den siste gangen tre lag rykket ned. Umeå IK vant serien med åtte poeng på Malmö FF. Älvsjö AIK kom på tredjeplass. 
Før sesongen rykket Mallbackens IF, Sunnanå SK og Holmalunds IF opp. Sistnevnte rykket ned etter sesongslutt sammen med Kristianstad/Wä DFF og Östers IF. 

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.
Stormande hav

Stormande hav er et musikkalbum av Rune Rudberg, utgitt i 2009 i Sverige.


== Sporliste ==
«Vi överlever rägnet» (Stokkan/Borgen)
«Stormande hav» (Lennart Clerwall)
«Alla vill vi gratulera» (Rogers/Borgen/Sigvaldsen)
«Far och son» (Berndt/Brozat/Sigvaldsen/Borgen)
«Det var dig jag tänkte på» (Thompson/James/Christopher/Vollen/Borgen)
«Kom och ligg inntil mig» (Kalvik/Borgen)
«I min gitarr» (Rudberg/Sigvaldsen/Borgen)
«Ut mot havet» (Deutscher/Sigvaldsen/Borgen)
«Ljuvliga weekend» (Nick Borgen)
«Du e' det vackraste jag vet» (Rudberg/Zebastian)
«Vingar över Europa» (Sigvaldsen/Borgen)
«Jag var så lycklig» (Rudberg/Borgen)
«Farväl Marita» (Hans Inge Fagervik)


== Medvirkende ==


=== Musikere ===
Rune Rudberg - sang, gitar, låtskriver
Nick Borgen - keyboard, gitar, tekniker, arrangement, programmering, produsent, låtskriver
Janne Lucas - keyboard
Thomas Wennerström - bass
Rolf Kimfors - trommer
Sven Nordin - sang
Arve Opsahl - trommer
Trond Nagell-Dahl - tangenter
Tore Ryen - tangenter
Lars Endrerud - bass
Reidar Myhre - saksofon
Geir Torgersen - kor
Ann Charlotte Berntsson - kor
Sonja Rudberg - kor
Tom Sennerud - kor


=== Øvrige medvirkende ===
Arve Sigvaldsen - låtskriver
Ketil Stokkan - låtskriver
Marit Vollen - låtskriver
Hans Inge Fagervik - låtskriver
Finn Kalvik - låtskriver
Rett fra sofaen

Rett fra sofaen er et musikkalbum av Rune Rudberg, utgitt i 2007.


== Sporliste ==
«Nå har alle folk fått se'n» (William Kristoffersen)
«Ut mot havet 2007» (Deutscher/Sigvaldsen), med Plumbo
«Velkommen til Hotel Cæsar del I» (Rune Rudberg), (På nye eventyr)
«When You Smile» (Olsen/Tayler), (Gone Country)
«Kjærlighet gjør blind» (Kristiansen/Rudberg)
«Peder med mopeden» (Rune Rudberg), (På nye eventyr)
«Det fineste jeg vet» (Rune Rudberg), (På nye eventyr)
«Velkommen til Hotel Cæsar del II» (Rune Rudberg), (Runaway)
«På bedre tanker» (Rune Rudberg)
«Alle mann til pumpene» (Kristiansen/Fjeld)
«1001-1002-1003» (Rudberg/Moen/Johansen), (På nye eventyr)
«Runaway» (Olsen/Hoel Eriksen), (Runaway)
«Sånn kan det gå» (Rune Rudberg)
«De ord som mor mi sa» (Rune Rudberg)
«Du veit at det er sant» (Rune Rudberg), (På nye eventyr)
«Give Me a Sign» (Rudberg/Ødegaarden), (Runaway)


== Medvirkende ==


=== Musikere ===
Rune Rudberg - sang, gitarer, låtskriver, produsent
Henning Antonsen - steelgitar
Henning Hoel Eriksen - tangenter, låtskriver, produsent
Even Finsrud - trommer
Lars Erik Blokkhus - gitar, bass, kor
Lena Pedersen - kor


=== Øvrige medvirkende ===
Morten Nyhus - produsent
Dagfin Hjort Hovind - produsent
Janne Ødegaarden - låtskriver
Steinar Storm Kristiansen - låtskriver
Ray Moen - låtskriver
Nils Johansen - låtskriver
Ole Jørgen Olsen - låtskriver
William Kristoffersen - låtskriver
Arve Sigvaldsen - låtskriver
Helge Jørgensen - fotograf


== Eksterne lenker ==
Rett fra sofaen
Runaway (album)

Runaway er et countryalbum av Rune Rudberg, utgitt i 2006.


== Sporliste ==
«Runaway» (Ole Jørgen Olsen/Henning Hoel Eriksen)
«Crazy 'bout You» (Ole Jørgen Olsen/Henning Hoel Eriksen)
«Amazed» (Mark Green/Chris Lindsey/Aimee Mayo)
«Hillbilly Dream» (Tommy Nilsen/Ronny Nilsen)
«Dallas» (Alan Jackson/Keith Stegall)
«Close to My Heart» (Ole Jørgen Olsen/Henning Hoel Eriksen)
«Give Me a Sign» (Rune Rudberg/Janne Ødegaarden)
«Drivin' My Life Away» (David Malloy/Eddie Rabbitt/Even Stevens)
«My Way» (Tommy Nilsen/Ronny Nilsen)
«Good Day to Run» (Darryl Worley/Bobby Tomberlin)
«Picture» (Ritchie Robert/Sheryl Crow)
«Caesar Part II» (Rune Rudberg)


== Medvirkende ==


=== Musikere ===
Rune Rudberg - sang, kor, låtskriver
Henning Hoel Eriksen - piano, orgel, låtskriver, produsent
Mats Johansson - gitar
Trond Villa - fele
Halvor Hovden - bass
Roar Øien - steelgitar
Jonas Lima - trommer, perkusjon
Dag Almar Hansen - munnspill
Liz Olson - sang på Picture
Tommy Nilsen - kor, låtskriver
Ronny Nilsen - kor, låtskriver
Hugo Risan - kor


=== Øvrige medvirkende ===
Ole Jørgen Olsen - låtskriver
Janne Ødegaarden - låtskriver
Morten Lund - mastering
Morten Krogh - fotograf


== Eksterne lenker ==
Runaway Discogs
»
Kysten inn i EU

Kysten inn i EU er en organisasjon som har til formål å skape bevissthet rundt bosetningsmessige og økonomiske konsekvenser av Norges manglende deltagelse i EU-samarbeidet. Kysten inn i EUs arbeid skal bidra til økt tilslutning for norsk medlemskap i EU.Kysten inn i EU ble stiftet i januar 2004 med Troms' fylkesordfører Ronald Rindestu som leder og FHLs regionsjef i Nord-Norge Geir Ove Ystmark som generalsekretær.Organisasjonen ble finansiert av fiskeri- og havbruksnæringen, olje- og gassnæringen, reiselivsnæringen og store deler av den øvrige konkurranseutsatte industri- og tjenesteproduksjonen.
Ved etableringen hadde Kysten inn i EU disse medlemsorganisasjonene: 

Reiselivsbedriftenes Landsforening (RBL). 2 250 medlemsbedrifter med til sammen 50 000 ansatte.
Prosessindustriens Landsforening (PIL). 700 medlemsbedrifter med til sammen 47 000 ansatte.
Oljeindustriens Landsforening (OLF). 27 olje- og gasselskaper og 48 leverandørbedrifter på norsk sokkel som medlemsbedrifter. Bedriftene har til sammen 23 500 ansatte.
Fiskeri- og Havbruksnæringens Landsforening (FHL). Organiserer 600 medlemsbedrifter med 9 000 ansatte.
Europabevegelsen og Europeisk Ungdom.I desember 2004 ble også Norske Sjømatbedrifters Landsforening med i Kysten inn i EU.I tillegg var over 140 ordførere, stortingsrepresentanter, og fagforenings- og næringslivsledere fra kystkommuner tilsluttet nettverket.
Tidlig i 2007 var det meste av aktiviteten i Kysten inn i EU opphørt.


== Referanser ==
Brusselkontoret

Brusselkontoret, etablert i 2001, er et belgisk konsulentselskap med fokus på lobbying for norske bedrifter og organisasjoner mot EU-institusjoner som Europaparlamentet og Europakommisjonen.
De ansatte har i hovedsak bakgrunn fra statsvitenskap, økonomi, EU-studier og journalistikk. Selskapet ble etablert av Paal Frisvold i 2001.


== Eksterne lenker ==
Brusselkontoret AS
Fregattfugler

Fregattfuglfamilien eller fregattfugler (Fregatidae) er en familie sjøfugler i familien Fregatidae, av tropiske pelikanfugler. Det er klassifisert fem arter i slekten Fregata. 
Vinger, stjert og nebb er lange. Hannene har en rød strupesekk som de kan blåse opp i hekketiden for å trekke til seg make. 
Fregattfuglene er pelagiske. De stjeler ofte både mat og reirmateriale fra andre andre sjøfugl, og av denne grunn blir fregattfuglene gjerne kalt pirater.  Noe mat skaffes også ved å ta fugleunger fra andre arter.  De er sesongvis monogame og hekker i kolonier. Reirene er lite forseggjorte byggverk i lave trær eller på bakken. Det er ett egg i hvert kull, og foreldrenes omsorgsperiode er den lengste for alle fugler. 


== Systematikk ==


=== Arter ===
Slekt fregata:
Ascensionfregattfugl, Fregata aquila
Christmasfregattfugl, Fregata andrewsi
Praktfregattfugl, Fregata magnificens
Storfregattfugl, Fregata minor
Småfregattfugl, Fregata ariel


=== Kladogram ===
Skyggefuglens plassering i systematikken har vært usikker, og den har vanligvis hatt sin egen familie, men AOU mente den var en del av pelikanfamilien. HBW Alive plasserer den imidlertid i sin egen familie, noe kladogrammet nedenfor også reflekter.


== Referanser ==


== Kilder ==
Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forenings nettsted (publisert 22. mai 2008)


== Eksterne lenker ==
(en) fregattfugler – oversikt og omtale av artene i WORMS-databasen 
(en) fregattfugler i Encyclopedia of Life 
(en) fregattfugler i Global Biodiversity Information Facility 
(no) fregattfugler hos Artsdatabanken 
(sv) fregattfugler hos Dyntaxa 
(en) fregattfugler hos Fauna Europaea 
(en) fregattfugler hos Fossilworks 
(en) fregattfugler hos ITIS 
(en) fregattfugler hos NCBI 
(en) Kategori:Fregata – bilder, video eller lyd på Wikimedia Commons 
(en) Fregata – galleri av bilder, video eller lyd på Wikimedia Commons